Մերիոն Զիմմեր Բրեդլի

**Մերիոն Զիմմեր Բրեդլի** (, ), ամերիկացի կին գրող։

Քառասուն տարվա ընթացքում հրատարակել է ավելի քան յոթ տասնյակ գիրք, որոնք առավելապես գրված են ֆենտեզի և գիտական ֆանտաստիկայի ժանրերում։

## Կենսագրություն
Բրեդլին ծնվել է Նյու Յորք նահանգի Օլբանի քաղաքում։ Սկսել է գրել 17 տարեկանից։ 1949 թվականին ամուսնացել է Ռոբերտ Օլդեն Բրեդլիի հետ։ Ամուսնալուծվել են 1964 թվականին։

Երկրորդ անգամ ամուսնացել է 1964 թվականի հունիսի 3-ին Ուոլթեր Բրինի հետ։ Ունեն մեկ դուստր՝ Մոյրա Գրեյլանդը, ով պրոֆեսիոնալ տավիղահար է և երգչուհի, և որդի՝ Մարկ Գրեյլանդը։

1964 թվականին ավարտել է Տեխասի Հարդին Սիմմոնսի համալսարանը, իսկ 1967 թվականին՝ Բերքլիի Կալիֆոռնիայի համալսարանի ասպիրանտուրան։

1949 թվականին նրա պատմությունը հաղթել է «Amazing Stories» և «Fantastic» ամսագրերի մրցույթում և դարձել հեղինակի առաջին հրատարակած աշխատանքը։ Պրոֆեսիոնալ կերպով սկսել է գրել ֆանտաստիկա 1952 թվականից։

1988-1999 թվականներին Բրեդլին հրատարակել և խմբագրել է «Marion Zimmer Bradley’s Fantasy Magazine» ամսագիրը։

2001 թվականին Բրեդլիի «Ավալոնի մառախուղը» () բեսթսելլերի հիման վրա ռեժիսոր Ուլի Էդելին թողարկել է հեռուստատեսային ֆիլմ։

2014 թվականին՝ գրողի մահից հետո, նրա դուստր Մոյրա Գրեյլանդը հայտնել է, որ իր հայրը՝ Ուոլթեր Բրինը՝ Զիմմերի երկրորդ ամուսինը, բռնաբարել է իրեն մանկության տարիներից։ Գրեյլանդը նաև պատմել է, որ սեռական բռնության է ենթարկվել մոր կողմից, բայց այդ մասին երկար տարիներ չի խոսել, քանի որ չի ցանկացել հուսահատեցնել գրողի երկրպագուներին, որոնցից շատերին օգնել են Զիմմերի գրքերը, ինչպես նաև վախեցել է երկրպագուների բացասական արձագանքներից, որոնք գրողին համարում էին կանանց իրավունքների համար պայքարող մարտիկ։

Ուոլթեր Բրինը, որը դրամագիտության ոլորտի փորձագետ էր, մի քանի անգամ կալանավորվել է երեխաների նկատմամբ ոտնձգություններ կատարելու և բռնաբարելու համար։ Մոյրա Գրեյլանդը օգնել է ոստիկանությանը 1990-ական թվականներին հերթական անգամ ձերբակալել հորը։ Վերջինս մահացել է բանտում քաղցկեղից։

Գրեյլանդի քողազերծումից հետո Զիմմերի հրատարակիչները որոշեցին նրա գրքերի վաճառքից ստացված եկամտի մի մասն ուղղել բռնության զոհերին օգնող կազմակերպություններին։

## Ստեղծագործություններ
### Շարքեր
#### «Ավալոնի մառախուղը»
Արթուր արքայի վիպաշար.

# «Կախարդանքի տիրուհին»
# «Գերագույն թագուհի»
# «Արքա-եղջերու»
# «Կաղնու գերին»

#### «Դարքովեր»
* «Հարկադրված վայրէջք»
* «Փոթորիկների թագուհին»
* «Ճուռակի տիրուհին»
* «Երկու աշխարհակալ»
* «Համերֆելի ժառանգները»
* «Վառ կարմիր արև»
* «Դարքովերի քամիները»
* «Ալդոնեսի սուրը»

### Այլ ստեղծագործություններ
* «Ջեքին և Գերնորը» 
* «Աստղերը սպասում են»
* «Անտառային ապաստան»
* «Գիշերային պանդուխտ»
* «Աղոտ լույս»
* «Իզիդայի ավերակները»
* «Երկնագույն աստղի գաղտնիքը»
* «Արդյունավետ թերապիա»
* «Մահ աստղերի միջև»
* «Հղում անցյալին»
* «Սև ու սպիտակ»
* «Պայծառ այրվող վագրը» (Անդրե Նորթոնի և Մերսեդես Լեկիի համահեղինակությամբ)
* «Սև Տրիլլիում, Տրիլլիումի տիկինը» շարք (Անդրե Նորթոնի և Ջոան Մեյի համահեղինակությամբ)
* «Կարմիր լուսնի որսորդները» շարք (Փոլ Զիմմերի համահեղինակությամբ)

## Ծանոթագրություններ

## Արտաքին հղումներ
* Պաշտոնական կայք 
* Կենսագրությունը ֆանտաստիկայի լաբորատորիայի կայքում
* Фильм. Ру 

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի կին գրողներ
Կատեգորիա:Ամերիկացի խմբագիրներ
Կատեգորիա:Ամերիկացի կին վիպասաններ
Կատեգորիա:Ամերիկացի ֆանտաստ գրողներ
Կատեգորիա:Ամերիկացի ֆեմինիստ գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Լեզու ստեղծողներ
Կատեգորիա:Լեսբուհի գրողներ
Կատեգորիա:Ֆանտաստ գրողներ
Կատեգորիա:Ֆեմինիստ արվեստագետներ
Կատեգորիա:Ֆեմինիստ գրողներ
Կատեգորիա:Ֆենտեզի գրողներ